Exqrch/javanese-Komodo-pixelgpt huggingface dataset:
Kanthi tampilan menika para pengunjung saged ngraosaken kawontenan griya-griyanipun warga Sangiran ingkang wonten ing penelitian menika
Musiyum Manyareja uga nyediakake monitor layar sentuh kang gunane kanggo nampilake sejarah panemu fosil Sangiran
Kajawi punika ugi wonten monitor ingkang nampilaken peta digital wilayah Sangiran, lan informasi temuan fosil ing saperangan lokasi
Sakliyane iku, ing jero musiyum Manyareja uga wonten meja bak pasir sing isine kerangka kewan vertebrata, poster lini masa Puslit Arkenas bebarengan alat peraga lan dekorasi, uga panel studi arkeologi publik, panel studi geologi, display temuan lan tokoh peneliti
Ing museum iki pengunjung bisa nemokake piranti kanggo evakuasi Sangiran
Tuladhanipun inggih menika sekop, cangkul, spatula, kuas, ember, timbangan saha piranti peralatan liyane.
Musiyum Keris Nusantara Musiyum Keris Nusantara utawa Musiyum Keris yaiku salah sijining panggon wisata pendhihikan awujud musiyum ing Kutha Surakarta
Musiyum iki diresmiake dening Présidhèn Joko Widodo ing 9 Agustus 2017
Musiyum iki diopeni Pamrentah Kutha Surakarta dening Dinas Kebudayaan lan Pariwisata Kutha Surakarta
Musiyum Keris Nusantara manggon ing Dalan Bhayangkara, Laweyan, Surakarta
Musiyum Keris dibangun ing bekas Griya Sakit Mangunjaya sing isih dadi bagiyan saking Kompleks Sriwedari
Musiyum Keris nyimpen 409 koleksi keris
Sak liane keris, uga ana 38 koleksi tombak lan maneka warna pusaka sing dadi koleksi Musiyum Keris
Musiyum Keris dibangun nganggo anggaran saka APBN, APBD, lan donatur
Bangunan musiyum duwe bentuk trapesium kaya Candhi Sukuh sing manggon ing Karanganyar
Bagiyan njero musiyum dihias dening ornamen-ornamen saka kayu warna emas ing sudut-sudut bangunan musiyum
Ing sisih ngarep bangunn musiyum, uga ana replika relief Candhi Sukuh ing sisih kiwa lan tengen pintu mlebu musiyum
Candhi Sukuh dijupuk dadi sumber arsitektur musiyum amarga ing Candhi Sukuh ana relief proses nggawe keris sing isa dituladhani dening Musiyum Keris Nusantara ben isa dadi panggon informasi lan pendhidhikan babagan keris lan maneka warna sanjata tradisional liane
Ing Musiyum Keris, pangunjung isa sinau babagan sejarah keris lan maneka warna sanjata tradisional ing Indhonésia
Pangunjung uga isa sinau babagan proses nggawe keris tradisional karo sinau menyang video keris ing Indhonésia sing wis dicepakake dening pangurus musiyum
Musiyum Keris dibagi dadi lima lantai, lan papat lantai dadi ruang koleksi musiyum
Ruang koleksi musiyum ana ing lantai loro,telu, papat, lan lima
Lantai loro uga kasebut "wedaring wacana", lantai telu uga kasebut "purwaning wacana", lantai papat uga kasebut "cipta adiluhung", lan lantai lima uga kasebut "esthining lampah." Ing lantai "wedaring wacana," lantai iki dadi panggon pangenalan anatomi keris, atribut sing ana ing keris, lan fungsi keris ing masyarakat
Sak liane iku, ing "wedaring wacana" uga ana informasi babagan panyebaran sanjata tradisional sing ana ing dunia
Ing lantai "purwaning wacana," pangunjung disuguhi informasi babagan eksistensi keris ing jaman modern, informasi babagan bilah keris (ricikan keris miturut serat centhini, anatomi keris, nganti maneka warna wujud pucuk keris), lan perabot keris (warangka, jejeran, daphur, pendhok, mendak, lan selut)
Ing lantai "cipta adiluhung," pangunjung disuguhi informasi babagan proses nggawe keris
ing lantai iki ana diorama proses nggawe keris tradisional lan cara nganggo keris ing klambi adat jawa
Ing lantai "esthining lampah" dadi panggon nyimpen maneka werna keris, lantai iki dadi panggon nyimpen Keris Kiai Tengara, keris hibah saking Présidhèn Joko Widodo.
Kucing madura Kucing Busok Raas (uga dikenal minangka kucing Madura) ya iku jenis kucing domestik endemik asalé saka Pulo Raas ing Indonésia
Busok Raas minangka kucing murni tanpa gen campuran saka ras kucing liyane
Kucing iki kalebu kucing langka banget lan nduweni variasi genetik sing dhuwur
Ing taun 2016, kira-kira mung Ana kurang saka 100 Busok Raas sing isih ana gen murni
Kucing Busok Raas saiki ana 4 variasi warna, yaiku Biru, Ireng, Coklat, lan Lilac
Kucing Busok Raas kadhaptar ing organisasi kucing donha yaiku "World Cat Federation" (WCF), kanthi standar buntut sing khas, yaiku cendhak lan mlengkung
Perkembangan kucing iki mung dumadi ing Pulo Raas
Kucing Busok Raas direksa banget dening warga, mula dheweke nglarang kucing iku metu saka pulo kasebut
Biasane mung kucing Busok Raas sing wis dikebiri sing diidini dijupuk saka kulo kasebut supaya kemurnian Busok Raas tetep dijaga
Laire cemèng Busok Raas kanthi warna "biru" tansah ditunggu-tunggu dening para warga
Cemèng iki mengko bakal diwenehi hadiah kanggo wong tartamtu, kayata penyayang kucing.
Pucak Suralaya Puncak Suralaya yaiku salah siji papan plesir kang ana ing Kapanéwon Samigaluh, Kabupatèn Kulon Praga, Dhaerah Istimewa Ngayogyakarta
Suralaya salah sawijining pucuk aling dhuwur saka pagunungan Menorèh kang ana ing wilayah Jawa Tengah lan Ngayogyakarta
Suralaya nduweni panorama kang éndah
Aran Suralaya nduweni makna yaiku wani ngadepi pati
Iki ora ucul saka kahanan Suralaya menawa para wisatawan kudu ngancik 300 undhakan
Para wisatawan kang arep tumuju ing pucuk butuh raga lan jiwa kang kuat kaya déné ngupaya wani ngadepi pati
Miturut carita pawayangan, Suralaya yaiku papan Batara Guru kang mandegani para déwa ing Kayangan
Saka carita iki, Puncak Suralaya ditekani para wisatawan
Nalika jaman Hindu-Budha, masyarakat pracaya menawa para Dewa mapan ana ing Gunung Himalaya
Nanging, masyarakat angèl duwéni gambaran marang Himalaya
Mula para pandhita banjur migunakake Suralaya dadi Kahyangan
Nalika Islam ngrembaka ing tlatah Jawa, Raden Mas Rangsang kang sabanjure nata dadi Sultan Agung Hanyakrakusuma, tapa laku wangsit
Panjenengane nemu wangsit kudu lumaku saka Kraton Kotagedé tumuju arah mangulon
Sabanjure dheweke lumaku kurang luwih 40 kilometer ing arah ngulon, dheweke banjur semaput
Nalika semaput dheweke nemu wangsit kapindo kang nitahake nalika jumeneng migunakake asma Sultan Agung Hanyakrakusuma
Puncak Suralaya uga dipracaya dadi pusat tlatah Jawa
Saperangan masyarakat Jawa uga parcaya menawa narik garis mengulon lan ngétan lan saka ngidul ngalor bakal ketemu ana ing Suralaya
Mula Suralaya uga diarani kiblat utawa pancering bumi
Wahana plesir kang bisa dirasakakè dèning para turis yaiku kebun tèh uga srengèngè kang sumunar saka sisih wètan
Ing sisih lor Puncak Suralaya uga bisa meruhi Candi Barabudur
Sakliyane iku para turis uga ana papan kang bisa diparani yaiku: Saben tanggal 1 Sura, ing Puncak Suralaya dianake jamasan pusaka saka Kraton Ngayogyakarta yaiku Tombak Kyai Manggala Murti lan Songsong Kyai Manggala Dewa
Jamasan diwiwiti saka omah sesepuh Dhusun Keceme kanthi kirab pusaka banjur kairing arak-arakan gunungan kasil bumi, lan iring-iringan tetabuhan kaliyan kelompok kagunan tumuju ing Sendang Kawidodaren kang dadi papan jamasan
Udik-udik saka gunungan mau banjur direbut dèning para turis
Kang oleh kasil bumi bakalé kasil panen tambah.
Guwa Marga Trisna Guwa Marga Trisna yaiku salah sawijining papan wisata awujud guwa ing Kabupatèn Nganjuk
Guwa iki mapan ing Dhusun Cabéan, Désa Sugihwaras, Kacamatan Ngluyu
Guwa iku mapan kira-kira 35 kilomèter saloring Kutha Nganjuk, ambané 15 x 50 mèter
Guwa iki uga duwèni jeneng liya yaiku Guwa Lawa jalaran akèhé lawa kang ana sajroning guwa iku
Papan wisata iku uga kalebu ing jinis "wana wisata" utawa wisata sajroning alas, kang kalebu ing kawasan alas Perhutani Kesatuan Pemangkuan Hutan (KPH) Nganjuk tepaké ing petak 227b wilayah Resort Pemangkuan Hutan (RPH) Cabean, Bagian Kesatuan Pemangkuan Hutan (BKPH) Wengkal
Jeneng Marga Trisna kajupuk saka rong tembung yaiku "marga" lan "trisna"
"Marga" maknané iku dalan, déné "trisna" iku saka jeneng Bupati Nganjuk, Sutrisna (éjaan Indhonésia: Sutrisno)
Guwa iku asliné ajeneng Guwa Lawa, biyèn dalan tumuju guwa isih arupa lemah, banjur nalika ing mangsa jumenengé Bupati Sutrisna ing tahun 1993, panjenengané nginisiasi kanggo ayasa dalan kang luwih becik tumuju guwa, uga nalika iku Guwa Lawa awit binukak minangka papan wisata, banjur saka iku jeneng guwa iku kaganti kanthi jeneng Guwa Marga Trisna
Guwa Marga Trisna kalebu salah siji saka patang papan wisata kategori "unggulan" Kabupatèn Nganjuk bebarengan karo papan wisata liyané kayata, Grojogan Seduda, Grojogan Mrambat Rara Kuning, lan Taman Rékréasi Anjuk Ladang
Guwa Marga Trisna bukak saben dina awit jam 07.00 nganti jam 15.00, déné karcis mlebuné yaiku Rp.5000,- saben wong
Kolam renang Umbul Marga Mulya
Sadurungé munggah ing ngendi mapané Guwa Marga Trisna, ana sawijining padusan utawa kolam renang kang sapakèt ing tlatah wisata iku
Kolam renang iku kajenengaké Umbul Marga Mulya, banyuné resik lan bening banget
Jarak antara Guwa Marga Trisna karo kolam iki kira-kira ana 650 mèter utawa 20 menit lelakon, dalan tumuju gowa amung bisa diaksès kanthi mlaku wae jalaran dalané kang munggah kanthi rupa tlundhakan.
Pasisir Logendhing Pasisir Logendhing yaiku Pasisir ana ing kecamatan ayah, kabupaten kebumen, Jawa Tengah
Pantai Logending ing Kebumen yaiku salah siji destinasi pantai sing apik ing Jawa Tengah, Indonesia
Pantai iki terkenal karo pasir putih sing lembut, ombak sing tentrem, lan keindahan alam sing ngrasa
Pantai Logending akeh dadi destinasi populer kanggo para wisatawan sing pengin ngadem, ngrenangi, ngangeni matahari, utawa mung ngelakoni ndandani alam sing cetha
Saliyan pesonane sing asri, Pantai Logending uga nyedhiyakaké fasilitas kang beraneka macem, kaya areal bermain kanggo ana-anak, warung mangan, lan area camping
Iki njadikan pantai iki cocok kanggo kunjungan kulawarga, liburan karo teman-teman, utawa minangka tempat kanggo ngistirahat sejenak saking rutinitas dina-dina sing padhet
Pantai Logending uga sering digunakake minangka lokasi kanggo berbagai kegiatan komunitas, event olahraga air, lan pesta pantai
Suasana kang ramai lan kegiatan-kegiatan sing beraneka macem njadikan Pantai Logending minangka destinasi sing menarik kanggo ngalami liburan
Pasisir Iki ana ing jaman dumun yaiku minangka benteng pertahanan ing masa pemerintahan Jepang lan Belanda
Sebutan Logending iki asal saka aksara Lo yaiku siji pohon kayu sing mtipat ing pinggir Pasisir lan Gending yaiku alat musik tradisional utawa sering disebut gendang
Nganti sebutan Pasisir Ayah yaiku pasisire ana ing kecamatan Ayah
Harga tiket masuk menyang Pasisir Logendhing kira-kira 6000 per orang
Jadwal buka ing wisata Pasisir Logendhing yaiku: buka saben dina 24 jam
Ragam wisata ing pasisir iki yaiku ngrental prau karo harga sewane 15000 per orang lan bisa ojo nyusuri paluré pasisir nganggo kuda
Pasisir Logendhing iki, ana jembatan kang warna-warni kang bisa digunakake minangka tempat foto, ing sisiné jembatan ana pohon bakau kang omboh, lan saka jembatan warna-warni iki bisa ngeliat Pasisir Logendhing saka ketinggian
Ora mung nggawé penjara alam sing asri, Pantai Logending uga ngundang marang para pengunjung kanggo wisata alam mangrove sing wis ditanami lan dikembangkan sejak taun 2006
Wilayah hutan mangrove iki nambah daya tarik ekowisata pantai iki, karo kayaan biodiversitas sing gedhé
Hutan mangrove sing tumrap ing sekitar pantai ngasihake nuansa sing beda lan nyedhiyakaké peluang kanggo para pengunjung kanggo nggandhengi alam lan ngerti peran penting hutan mangrove ing nggawe pamulih ekosistem pesisir
Para pengunjung bisa ngluwihi jaringan jembatan kayu sing mbabar hutan mangrove, nglirik macem-macem jenis manuk, ikan, lan kehidupan samudra liyane sing padha njaluk mangan ana ing ngarepé
Wisata alam mangrove iki ora mung ngasihake pengalaman sing ngajaran, nanging uga nyedhiyakaké peluang kanggo nggawe kontribusi ing pamulih lingkungan
Iki pengalaman sing apik lan guna kanggo wong sing pengin ngerti marang kehidupan ing ekosistem mangrove sing unik.
Lokasi menyang Pantai Logendhing, saka pusat kutha Kebumen mlebu Jalan Jati Luhur, terus mlebu menyang Jalan Raya Meles
Sahebaté belok menyang arah tengen Jalan Karang Bolong
Terus mlaku ngikut jalanan lan sahebaté sampun menyang Pantai Logendhing
Inggih pundi, sing datang menyang ing jalan Yogyakarta karo njaluk menyang Gondong
Pantai Logending yaiku surga pantai sing adoh ing Desa Ayah, Kecamatan Ayah, Kabupaten Kebumen, Jawa Tengah
Objek wisata pantai iki ana ing sekitar 54 km sisih wetan-kulon Kebumen utawa 33 km sisih kidul Gombong
Pantai Logending nampilake panorama alam sing memukau, karo pasir putih sing lembut, air laut sing jernih, lan ombak sing tendheng
Iki mesthi cocok kanggo ngadem, ngrenangi, utawa mung menikmati keindahan pantai
Selain iku, para wisatawan uga bisa mlebu menyang kawasan hutan mangrove sing bogèk karo keragaman hayati lan njaluk pengalaman sing ngajar
Lokasi pantai iki sing lumayan dekat karo Yogyakarta nggawe iki jadi pilihan kang pas banget kanggo ngelusuri liburan pantai sing tentrem, lan uga njadikake siji destinasi kang disukakake ing wilayah iku
Sampeyan bakal nemokake sejumlah fasilitas kang wis disediakake, kalebu areal parkir sing lega kang cukup kanggo nampung langkung saka 100 bus, fasilitas MCK (Mandi, Cuci, Kakus), mushola, penginapan, taman bermain, warung pedagang, panggung pertunjukan, perahu nelayan, lan barang-barang suvenir kang terbuat saka anyaman daun pandan lan kerajinan saka kerang
Nanging ora kènèh saka iku, para pengunjung uga bisa menikmati beragam masakan khas kaya grobi, gula kelapa, lan ikan sing diputerake saka hasil tangkapan para nelayan
Objek wisata pantai iki ana ing sekitar 54 km menyang sisih kulon-kidul saka Kebumen utawa 33 km menyang sisih kidul Gombong
Grojogan Coban Randha Grojogan Coban Randha inggih punika salah sawijining grojogan kang mapan ing Malang
Grojogan iki dumunung ing Désa Pandesari, Kecamatan Pujon, Kabupaten Malang, Propinsi Jawa Wétan
Jarak menyang Grojogan Coban Randha watara 31 kilometer saka pusat kota Malang, utawa kira-kira kanthi wektu 1 jam perjalanan nganggo mobil
Lokasi Grojogan Coban Randha mlebu ing wilayah Palawi Risordi sing biyen dikenal Perhutani Alam Wisata
Grojogan Coban Randha kira-kira duwèni dhuwur kanthi 84 mèter
Panggonanan grojogan iki mapan ana ing kadhuwuran kira-kira kanthi 1,135 mèter (saka lumahing sagara)
Duweni panggonan sing dhuwur, banyu curug sing mabur bisa udani awak nalika nyedhaki grojogan
Banyu sing mili saka grojogan ing musim garing lan udan duwe pitungan "debit" sing beda
Ing musim udan, debit grojogan udakara 150 liter per detik, nalika ing musim garing, debit grojogan mung sekitar 90 liter per detik
Cemoro Mudo dadi telung tuk (mata air) kanggo Grojogan Coban Randha, sing ana ing lereng Gunung Kawi
Pariwisata alam Grojogan Coban Randha wis dibukak wiwit taun 1980, nanging wisata iki isih asring ditekoni wisatawan
Nalika ngunjungi Grojogan Coban Randha, para pengunjung bakal nemokake wit pinus sing ngubengi Grojogan
Grojogan Coban Randha buka saben dina, mulai saka jam 07.30 – 17.00 WIB
Pengunjung sing arep mlebu wisata Coban Randha, kudu mbayar karcis Rp
35.000 kanggo dina minggu lan Rp
40.000 ing akhir minggu (warga lokal)
Dene karcis mlebu kanggo warga mancanegara ya iku Rp 75.000
Rute menyang Coban Randha saka kutha Malang bisa liwat Jalan MT Haryono, Jalan Mojorejo, Jalan Trunojoyo, Jalan Raya Tlogomas, Jalan Suropati, Jalan Sultan Agung, lan pungkasan wisata Coban Randha
Nanging yen lelungan saka kutha Surabaya bisa njupuk rute Surabaya, Kabupaten Malang, Landungsari lan Pujon
Jarak sing ditempuh watara 116,8 kanthi wektu kira-kira 2,5 jam
Utawa pengunjung bisa liwat dalan Tol Pandaan-Malang, Gerbang Tol Singosari, Jalan Perusahaan Raya, Jalan Raya Giripurno, Jalan Trunojoyo, banjur tekan Coban Randha
Sarana sing ana ing jero wisata Grojogan Coban Randha yaiku, kamar mandhi, mushola, parkir, penginapan, panggonan kuliner lan "spot" foto
Kajaba kui, Pengunjung uga bisa nêmokake wisata liyane ing jero papan Coban Randha
Ana taman labirin, area "camping ground", papan "outbound" sing dilengkapi wahana petualangan kayata "ATV, Flying Fox, Target Shooting", panahan, skuter listrik lan macem-macem wahana liyane
Pengunjung uga bisa nginep ing papan wisata Coban randha, ing jero papan wisata wis ana "resort" lan area "camping ground" sing ana api unggune
Objek wisata Grojogan Coban Randha menika gadhah legéndha ingkang dipunpitadosi turun temurun dening warga lokal
Legéndha iki diwiwiti saka crita katresnan antarane Dewi Anjarwati sing asale saka Gunung Kawi lan Radèn Kusumo saka Gunung Anjasmoro
Sawise hubungan serius, Dewi Anjarwati lan Radèn Kusumo mutusake kanggo nikah, sawise sawetara dina, Dewi Anjarwati duwe niat dolan menyang omahe maratuwane ing Gunung Anjasmoro.
Nanging, wong tuwane Dewi nolak maksud kasebut
Larangan kasebut amarga tradhisi Jawa Kuna sing nglarang wong mantèn anyar lelungan sadurunge umur nikah watara 35-36 dina
Yen nglanggar tradhisi iki, dipercaya bakal nggawa nasib ala kanggo pasangan
Iki kêdadeyane Dewi Anjarwati lan bojone Radèn Kusumo
Kekarone milih lunga mênyang Gunung Anjasmoro
Nalika lagi budhal, Dewi Anjasmoro lan Radèn Kusumo ketemu karo wong sing jenenge Joko Lelono, wong iki ora dingerteni asal-usule
Dicritakake yen Joko Lelono kasebut tresna marang kaendahane Dewi Anjarwati
Joko Lelono sing arep ngrebut Dewi Anjarwati akhire tandhing karo Radèn Kusumo
Pertarungan sing ora bisa diendhani iki, ndadekake Radèn Kusumo ngutus Dewi Anjasmoro supados ndhelik ing mburi grojogan
Nanging, pertarungan kasebut nyebabake wong loro kasebut mati lan Raden Kusumo ora bisa netepi janjine kanggo njupuk Dewi Anjarwati
Pungkasane, Dewi Anjarwati ditinggal dhewekan lan nangisi nasibe ing mburi grojogan
Saka crita iki dijupuk jeneng Grojogan Cuban Randha
Tembung "Randha" dijupuk saka basa Jawa kang tegese "Janda", dene "Coban" tegese "air terjun".
Patung Sura lan Baya Patung Sura lan Baya (Carakan: ꦥꦠꦸꦁꦱꦸꦫꦭꦤ꧀ꦧꦪ; basa Indhonésia: "Patung Sura dan Baya") ya iku ikon paling kuncara lan uga dadi wimban saka Kutha Surabaya
Patung kuwi kasusun saka rong jinis kéwan, ya iku iwak sura ("hiyu") lan baya
Patung iki mapan ing telung panggon ing Kutha Surabaya lan uga siji ing Koréa Kidul
Patung Sura lan Baya ngemu crita rakyat utawa legéndha iwak sura lan baya
Miturut legéndha iku, ing jaman biyèn naté kedadèn tetarungan gedhé antarané iwak sura lan baya ing sawijining papan
Tetarungan iku kawitan jalaran ana sawijining iwak sura kang ngambah tlatah menyang kali
Ngertèni iku, baya kang dadi panguwasa dharatan rumangsa ora trima lan njaluk iwak sura kanggo bali menyang segara
Saka iku, banjur kedadèn tetarungan gedhèn kanthi kasil baliné iwak sura menyang segara
Mula ora gumun manawa wujudng patung iku ngatonaké rong kéwan kang lagi gelut cakot-cinakot
Kamangka, papan ing ngendi tetarungan manggon iku banjur kajenengaké kanthi jeneng "Surabaya"
Patung Sura lan Baya nggambaraké "wong kang wani ngadhepi bebaya"
Miturut basa, "sura" maknané wani, déné "baya" iku bebaya
Ing jaman biyèn nalikané Karajan Majapait jumeneng, ana serangan bangsa Tar-Tar utawa Mongol kang ngambah tanah Jawa
Bangsa iku tumeka saka sisih lor pulo iki, tepaké ing Jawa Wétan
Nalika iku, pandhéga bregada Jawa kang bisa ngusir bangsa Tar-Tar utawa Mongol kagungan asma Radèn Wijaya utawa cikal bakalé Karajan Majapahit
Radèn Wijaya banjur jinuluk "sanggramacura" utawa "prawira kang medèni jalaran kasuraning sajroning angadhepi bebaya" utawa ing tembung liya "Çirabhaya" kanthi teges "wani sajroning bebaya"
Radèn Wijaya sinimbolaké minangka prawira kang wani, déné pasukan Mongol iku bebaya kang tumeka ing tanah Jawa
Patung iki mapan ing telung panggon ing Kutha Surabaya
Kapisan, ing ngarep Kebon Kéwan Surabaya
Patung kang ana ing kéné ya iku patung kang paling kuncara
Patung iki diyasa ing taun 1988 déning arsitèk Sutomo Kusnadi lan panatah Sigit Margono
Kapindho, ing Taman Skate and BMX Surabaya (Gentèng)
Patung ing kéné dhuwuré 15 mèter lan bisa nyemburaké banyu saka cangkemé iwak sura menyang Kali Mas ing pinggiré
Déné kang pungkasan ya iku ing Taman Surabaya (Kènjèran)
Patung iki kang paling gedhé ya iku duwèni dhuwur nganti 25,6 mèter, déné lungguhan patung ana 5 mèter lan dhiamèteré ana 15 mèter.
Patung iki minangka patung Sura lan Baya kang paling anyar dhéwé, kayasa ing taun 2019
Patung Sura lan Baya ora mung bisa ditemokaké ing Surabaya, nanging uga ing nagara manca ya iku Koréa Kidul
Patung iku diresmèkaké déning tilas Walikutha Surabaya, Tri Rismaharini kang saiki dadi Mentri Sosial nalika 1 Juli 2014
Patung iki ngadeg ing sawijining taman kutha, prenahé ing Busan Indonesian Center
Patung ing Busan kuwi kayasa minangka simbol saka kamitran Papréntahan Kutha Surabaya lan Papréntahan Kutha Busan
Patung iku kayasa déning seniman kang duwé asma Agung Tato, agawé saka prunggu kanthi dhimènsi dhuwur 2,6 mèter lan dhiamèter 0,75 mèter
Kamitran kang kayasa déning rong pamaréntah iku wis kawiwitan taun 1994 ing babagan rena-rena awit saka budaya, pawiyatan, ékonomi, lan fèsyen.
Grojogan Tumpak Sèwu Grojogan Tumpak Sèwu yaiku salah sawijining papan wisata grojogan kang kuncara ing Jawa Wétan lan mapan ana ing rong kabupatèn yaiku Kabupatèn Malang lan Kabupatèn Lumajang
Grojogan iki mapan ing tlatah tapal wates Lumajang lan Malang tepaké ing Désa Sidamulya, Kacamatan Pranajiwa ing Lumajang, lan ing Dèsa Sidarengga, Kacamatan Ampèlgading ing Malang
Grojogan Tumpak Sèwu mapan ing pèrènging Gunung Semèru lan kayasa déning ilèning Kali Glidih kang asumber saka tuk ing Gunung Semèru langsung
Grojogan iku duwèni kadhuwuran nganti 120 mèter lan jinuluk minangka Grojogan Niagarané Jawa Wétan
Saliyané iku, grojogan iki kalebu ing jinis "tiered waterfall" utawa grojogan kang abentuk tirai Etimologi
Jeneng grojogan iki kasusun kanthi rong tembung yaiku "tumpak" lan "sèwu", tegesé grojogan iku katon numpaki témbok-témbok tebing grojogan kang akèh cacahé
Utawa grojogan iku katon tumpuk-tinumpuk utawa sinusun kanthi pirang-pirang grojogan kang akèh
Papan wisata Grojogan Tumpak Sèwu binukak sapisanan kanggo umum ing taun 2015
Pambukaan iki kawitan kanthi rasa prihatin lan mesakaké marang para warga ing Désa Sidamulya, Pranajiwa, Lumajang kang nandhang kakurangan
Kamangka banjur ana salah siji wong kang paring asma Abdul Karim nduwèni prakarsa kanggo ndadèkaké desa iku minangka désa wisata kanthi wisata utamané yaiku Grojogan Tumpak Sèwu
Sadurungé binukak minangka papan wisata, panggon iku amung minangka papan nggolèk suket kanggo wong-wong désa
Grojogan iku binukak kanthi rasmi ing tanggal 13 Maret 2015, tanggal iku uga dadi tanggal rasminé yeyasaning Kelompok Sadar Wisata (Pokdarwis) Tumpak Sèwu kang anggotané para warga désa kono mau
Kamangka kanthi yeyasaning wisata iku bisa mundhakaké parékonomiané para warga Désa Sidamulya khususé
Awit saka binukaké papan wisata iku nyedot akèh lapangan panggawéan anyar uga saben sasiné nyedot kira-kira 2000 wisatawan lokal lan 150-200 wisatawan manca
Ing tahun 2018 Grojogan Tumpak Sèwu kapilih minangka juwara 1 ing Anugerah Wisata Jawa Timur 2018
Sesawangan ing dhuwur lan ngisor
Saka gapura mlebu Grojogan Tumpak Sèwu, wisatawan bisa munggah kira-kira ana 10 menit menyang papan ing dhuwur
Aksèsé wus kepénak jalaran wis jinangkepi kanthi tlundhakan kang aman
Manawa wus teka dhuwur, para wisatawan bisa nglamlami sesawangan kang éndah banget awit saka keteling alas, jèjèr-jinèjèring tebing jungklang kang angilèning banyu grojogan, nganti pucuking Gunung Semèru ing waliking Grojogan Tumpak Sèwu
Sesawangan ing ngisor iki aksèsé rada angèl ora kaya sesawangan ing dhuwur, jalaran para wisatawan kudu angliwati tebing-tebing lemah kang amung diwènèhi pitulungan cekelan pring kang gampang rubuh
Satekané ing ngisor kudu angliwati Kali Glidih, banjur sawusé iku para wisatawan lagi bisa nglamlami sesawangan kanthi ilèning banyu kali lan agungé bentuk Grojogan Tumpak Sèwu saka ngisor grojogan
Guwa iki mapan kira-kira 300 mèter saka Grojogan Tumpak Sèwu, ing guwa iku mitosé pinercaya manawa ing jaman biyèn minangka papan kang dianggo kumpulé para widadari, saliyane iku, guwa iki uga papan kang dadi minangka sawijining patapan
Tlaga iki mapan amung 50 mèter saka Guwa Widadari, nanging dalan kanggo mara ing papan iku ora bisa dikandha gampang, dalané lumayan ekstrim jalaran sampéyan kudu mlaku ing dhuwur wewaton lunyu kanthi amung pitulungan tali
Banyu kang ana ing tlaga iki kailèn saka tebing-tebing kang isih saurutan karo Guwa Widadari.
Tlaga iki ora jeru-jeru nemen, bisa dikandha cèthèk kira-kira amung saweteng utawa sadhadhané wong diwasa